als_Latn bos_Latn ron_Latn
Nga Mero Baze
Ardian Fullani u arrestua. Prokuroria e Pergjithshme, e gjendur para provave flagrante te shperdorimit te detyres, sot rreth ores 20:00, trokiti ne seline e tij tek Pazari i Ri ne Tirane dhe i hodhi hekurat. Tani ish- Guvernatori i Shqiperise ka pune me drejtesine dhe ne duhet te presim vendimet e saj.
Te vetmeve, per te cilet kemi te drejte te bejme gjyq, jane sot ata aktore politike dhe media, te cilet deshen ta shpetonin nga drejtesia deri ne minuten e fundit.
Sot pasdite, disa ore para se prokurori te trokiste ne zyren e tij, grupi mediatik i sponsorizuar nga ish- Guvernatori, po perpiqej te perdorte armen e tij te fundit per t’i shpetuar ndeshkimit ligjor dhe administrativ. TV Klan, ne lajmet e tij kryesore sot gjate gjithe dites, po perpiqej te gjente emra te mundshem pasues te Fullanit, duke lakuar emrat e disa figurave te Partise Socialiste.
Ky zhvillim buronte nga inkoshienca e “fullanizimit” ne median shqiptare, sipas te ciles Fullani konsiderohej i ikur dhe po “vajtonin” se kush do vinte. Dikush permendte nje ish- minister socialist financash, dikush nje deputet te Komisionit te Ekonomise, te tjere trezorierin e thesarit ne Partine Socialiste… Nje fushate e piste dhe pa fantazi, qe mendojne se mund te beje per te qare Shqiperine, meqe po qajne ata per Fullanin.
Qe te jemi te qarte qysh ne fillim, ne Shqiperi ka njerez te afte, gjysme te afte, pak te afte, te paafte, ka dhe nje hapesire bosh shume te madhe dhe pastaj vjen Ardian Fullani. Ai eshte i pangjashem, i pakonkurrueshem dhe i pazevendesueshem ne mediokritetin dhe boshesine e tij si bankier. Ai eshte nje ish- student qe ka kaluar universitetin me qokat e babait te tij pa asnje titull shkencor, pa asnje ore pune profesionale gjithe jeten, dhe ndoshta i vetmi qe 70 perqind te jetes se tij profesionale e ka shpenzuar duke shtruar dreka e darka per ata qe e kane vene ne ate post dhe per ata qe mund ta heqin.
Nga kjo pikepamje, kur tenton te krahasosh profesionalizmin e Fullanit me çdo ekonomist tjeter ne vend, bile dhe me ata me shkolle nate, Fullani humbet. Dhe kur them ekonomist, nuk kam parasysh figurat politike te PS apo PD, ish- ministrat e saj te financave apo zyrtare te tjere, por dhe njerez fare te rendomte, jane me te afte se ai. Keshtu qe duke u perpjekur te trembin njerezit se po iku Fullani do vije ndonje ish- minister i socialisteve, vetem sa i qetesojne ata.
Nga ana tjeter, kapja pas emrit te Guvernatorit duket se deshmon lidhjet shume personale te Fullanit me interesat financiare te atyre qe lobuan kandidaturen e tij dhe qe tani po i bejne shantazh opozites per ta bere badigarde te Fullanit. eshte e pakonceptueshme se si opozita e sotme eshte katandisur ne nje grup te gatshem per te mbrojtur pazaret e Aleksander Frangajt me Fullanin. Nje opozite, e cila mendon se do te siguroje mbeshtetje mediatike duke u shantazhuar nga nje media pazaresh, eshte me shume se sa opozite pazaresh. Nuk ka opozite ne bote dhe nuk ka pasur as ne Shqiperi keto 23 vjet, qe t’i kete qendruar ndonje media besnike per shkak te pazareve. Opozita e fiton median gjate rruges, me vizionin e saj dhe qendrimet ndaj pushtetit. Nese opozita e sotme mendon se per ta ka rendesi te kete ne krah Klanin, dhe per kete eshte gati te fale Fullanin, shqiptaret nuk jane qorra, ata dine te bejne vete opoziten e tyre.
Dhe ajo çfare ishte me e peshtire ne alibine e opozites, ishte argumenti se po iku Fullani, qeveria do kapte Banken.
Arsyetimi eshte banal dhe medioker, siç mund ta pjelle mendja e Bashes dhe Frangajt. Nuk jam i sigurt se sa Banka ishte ne dore te opozites duke qene ne krye te saj Fullani, por eshte e sigurt se Fullani i eshte diktuar opozites se sotme kur ishte ne pushtet si gjobe dhe jo si vlere. Ai nuk ishte nje vlere e se djathtes, por nje familje enveriste me formim te majte, qe errej e gdhihej pas restoranteve ku darkonte Fatos Nano. Ai nuk ka qene kurre ndonje idhtar i PD apo mbeshtetes i saj. Nuk di ku e gjen te djathte Fullanin Partia Demokratike, perveçse eshte nje gjobe e Klanit ndaj tyre. Ne thelbin e vet ai eshte i gatuar i tille, qe behet dhe i majte, dhe i djathte, dhe i qendres, si te paraqitet nevoja.
Askush nuk deshiron ta ktheje Banken ne ndonje isntitucion te varur, pasi pavaresia e saj eshte e garantuar nga ligji dhe jo nga Fullani. Por nje nga pikat kyçe te pavaresise se Bankes eshte integriteti i Guvernatorit, dhe per t’u ngritur autoriteti i Bankes, ky Guvernator duhet te ikte, ose vete, ose me pranga, siç iku.
Tani shumica te deshmoje pergjegjesi per Guvernatorin e ri. Te mos e gjeje ate as tek pazaret e vogla politike dhe as tek mediokret e ngjashem me kete qe iku, qe mendojne se ai post blihet dhe nuk meritohet. Banka ka nevoje per dike qe te na ngjalle besim jo vetem kur punon, por dhe kur flet, dhe kur shfaqet ne publik, dhe kur shikojme jeten e tij private. Dhe ka plot te tille ne kete vend, qe nuk duam t’i shikojme. Ka plot emra te shquar dhe brenda Bankes Kombetare, qe bene beteje me kete Guvernator per te ndalur shkaterrimin e saj. Une u ndjeva nje mije here me i sigurt per Banken kur degjova Teuta Baleten te fliste me dhembshuri dhe integritet, se sa kur degjoj politikanet qe thone se Banka eshte e sigurt.
Shumica, e cila u akuzua nga opozita per tentim te kapjes se Bankes, dhe nga opinioni publik per heshtjen e saj, mund te quhet me nder te shpetuar per shkak te veprimit te shpejte te prokurorise. Qe te jete teresisht i shpetuar nderi i saj, duhet te ribeje nje Keshill Mbikeqyres dinjitoz dhe nje Guvernator, i cili se paku te na jape shansin te fleme te qete per parate tona.
Le te lodhet dhe disa dite Berisha, Basha e TV Klani te gjejne gogol per shqiptaret per t’i trembur se kush do ulet ne karrige te Fullanit. Asnje gogol i shpikur nuk zevendeson dot panikun qe kane shqiptaret nga ideja se parate e tyre jane ne duar te fullaneve, te cilet me lehtesine qe fshinin ballin e djersitur me euro, po fshijne b… dhe me opoziten.
Botuar nga Gazeta Tema
ssw_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn